b'\n_START_ARTICLE_\nMarijan Kri\xc5\xa1elj\n_START_SECTION_\n\xc5\xbdivljenje in delo\n_START_PARAGRAPH_\nV Ljubljani je leta 1960 diplomiral na Filozofski fakulteti slavistiko. Zaposlil se je na Radiu Ljubljana kjer je delal 40 let (1955-1995). Bil je urednik drugega in tretjega programa. Na Fakulteti za dru\xc5\xbebene vede v Ljubljani je predaval o javnih ob\xc4\x8dilih in radijski komunikaciji._NEWLINE_Urejal je knjige in pisal uvodnike. Napisal je pesni\xc5\xa1ko zbirko Ostrnice (2001) in ve\xc4\x8d planinskih publikacij (Mount Everest \xe2\x80\x93 Sagarmatha, 1979; Zlata naveza, 1985; Zlata naveza: zapisovani pogovori z dr. Mihom Poto\xc4\x8dnikom, 1985; Gore v ljudeh\xc2\xa0: kronika razvoja kranjskega planinstva od ustanovitve Kranjske podru\xc5\xbenice, 1988\xc2\xa0; Lotosov cvet, 1999) ter scenarijev (Kraljestvo zlatoroga, Ajdna, V hribih se dela dan). Bil je dolgoletni urednik radijskih oddaj Odmevi z gora._NEWLINE_V letih od 1980 do 1985 je bil urednik Planinskega vestnika. Planinska zveza Slovenije mu je v letu 2004 podelila sve\xc4\x8dano listino PZS za njegovo vsestransko, uspe\xc5\xa1no planinsko delo, posebej na podro\xc4\x8dju publicistike.'